Polshadan Misrga uchib ketayotgan samolyot uning bortida bomba borligi haqidagi yolg‘on xabar tufayli Burgas aeroportida favqulodda qo‘nishni amalga oshirdi. Bu haqda Bolgariya matbuoti xabar bermoqda. “Bomba haqidagi signal 64 yoshli yo‘lovchidan kelib tushdi; uni huquq-tartibot organlari so‘roq qilmoqda”, - deb xabar berdi “Nova televiziya” telekanali. Samolyot muvaffaqiyat bilan qo‘ndirildi, yo‘lovchilar samolyot bortidan evakuatsiya qilindi. Aksilterror rejimi joriy qilindi, aeroportni politsiya o‘rab oldi.